Държавен вестник, бр. 7, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  7
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
във връзка с разискванията по питането на 
народните представители Сергей Станишев и 
Михаил Миков към министър-председателя на 
Република България Бойко Борисов относно 
политиката на правителството по отношение 
на присъединяването на Република България 
към Шенгенското пространство
Народното събрание на основание чл. 90, 
ал. 2 от Конституцията на Република България 
и чл. 92, ал. 1 от Правилника за организацията 
и дейността на Народното събрание
Р Е Ш И :
1. Подкрепя усилията на правителството, 
необходими за присъединяването на Република 
България към Шенгенското пространство.
2. Народното събрание да изработи програма 
от парламентарни външнополитически действия 
за осигуряване на подкрепа на присъединяването 
на страната към Шенгенското пространство.
Решението е прието от 41-ото Народно съ­
брание на 14 януари 2011 г. и е подпечатано 
с официалния печат на Народното събрание. 
Председател на Народното събрание:
Цецка Цачева
875
ДЕКЛАРАЦИЯ
относно участие на лица, свързани с Държав­
на сигурност и Разузнавателното управление 
на Генералния щаб на Българската народна 
армия в дипломатическата служба на съвре­
менна България
Ние, народните представители в 41-ото 
Народно събрание,  на основание чл. 86, ал. 1 
от Конституцията на Република България във 
връзка с чл. 78, ал. 1 от Правилника за орга­
низацията и дейността на Народното събрание,
– като отбелязваме, че с приемането на За­
кона за достъп и разкриване на документите и 
за обявяване на принадлежност на български 
граждани към Държавна сигурност и разуз­
навателните служби на Българската народна 
армия Народното събрание ясно заяви волята 
си Република България да прекъсне своите 
зависимости, създадени и експлоатирани от 
службите за сигурност на тоталитарния режим;
– като отчитаме Резолюцията на Европей­
ския парламент от 2 април 2009 г. относно 
Европейската съвест и тоталитаризма;
– като отчитаме Решение № 175 от 
14.12.2010 г. на Комисията за разкриване на 
документите и за обявяване на принадлежност 
на български граждани към Държавна сигур­
ност и разузнавателните служби на Българската 
народна армия (КРДОПБГДСРСБНА);
– като изразяваме безпокойство, че между­
народният авторитет на Република  България 
и легитимността на дипломатическата служба 
се поставят под въпрос от изнесените факти и 
обезпокоителни тенденции;
– като отчитаме, че международният авто­
ритет на Република България се гради върху 
взаимното доверие с нашите съюзници и 
партньори,
НАСТОЯВАМЕ:
Всички, чиито имена са огласени с Решение 
№ 175 на КРДОПБГДСРСБНА, да се оттеглят 
от задграничните си постове в момента, за да 
ограничат негативния ефект върху образа на 
Република България.
ПРИЗОВАВАМЕ:
Президента, правителството и Министерство­
то на външните работи съгласно Конституцията 
на Република България да предприемат необхо­
димите действия за отзоваване на посланиците 
и постоянните представители на Република 
България, които фигурират в Решение № 175 
на КРДОПБГДСРСБНА, и за недопускане 
връзките със секретните служби на тотали­
тарния режим да излагат на риск българската 
дипломатическа служба.
Декларацията е приета от 41-ото Народно 
събрание на 14 януари 2011 г. и е подпечатана 
с официалния печат на Народното събрание.
Председател на Народното събрание:
Цецка Цачева
876
МИНИСТЕРСКИ СЪВЕТ
ПОСТАНОВЛЕНИЕ № 4
ОТ 14 ЯНУАРИ 2011 Г.
за предоставяне на безвъзмездна хуманитар­
на помощ на Ислямска република Пакистан 
за преодоляване на тежките последици от 
наводненията през 2010 г.
МИНИСТЕРСКИЯТ СЪВЕТ
П О С ТА Н О В И :
Чл. 1. Предоставя безвъзмездна хуманитарна 
помощ на Ислямска република Пакистан в 
размер 117 350 лв. за преодоляване на тежки­
те последици от опустошителните наводнения 
през 2010 г. 
Чл. 2. Министърът на финансите да предос­
тави средствата по чл. 1 от централния бюджет 
за 2011 г. по бюджета на Министерството на 
външните работи.